Bikinas
Bikinas (rus. Бикин) – upė Rusijoje, daugiausia Primorjėje; Usūrio dešinysis intakas. Prasideda ir teka daugiausia Sichote Alinio kalnais vakarų kryptimi. Vidurupyje ir žemupyje slėnis platus, pelkėtas, apaugęs maumedžių miškais. Pačiame žemupyje teka Chabarovsko kraštu. Įteka į Usūrį ties Vasiljevka. Didžiausi intakai: Alčanas, Bačelaza, Zeva. Prie Bikino upės įsikūręs Bikino miestas. Upe plukdoma mediena.